b'\n_START_ARTICLE_\nEvgen Lov\xc5\xa1in\n_START_SECTION_\n\xc5\xbdivljenjepis\n_START_PARAGRAPH_\nLov\xc5\xa1in je bil v letih 1912 do 1914 med ustanovitelji in voditelji dija\xc5\xa1ke projugoslovanske revolucionarne organizacije Preporod in bil zato leta tik pred maturo izklju\xc4\x8den iz gimnazije ter obsojen in pol leta zaprt. Leta 1920 je  diplomiral na Visoki \xc5\xa1oli za svetovno trgovino na Dunaju. Pred vojno je slu\xc5\xbeboval v Ljubljani (Jadranska banka, Pokojninski zavod za name\xc5\xa1\xc4\x8dence), Beogradu in Zagrebu, po vojni pa je bil najprej delegat ministrstva za industrijo pri Trboveljski premogokopni dru\xc5\xbebi, nato je pa od leta 1949 do 1965 delal na In\xc5\xa1titutu za ekonomiko in organizacijo podjetij na Ekonomski fakulteti v Ljubljani, kjer je od 1947 tudi predaval od 1962 kot vi\xc5\xa1ji predavatelj._NEWLINE_Kot \xc4\x8dlan kulturno-literarne komisije pri PZS se je Lov\xc5\xa1in ukvarjal z zgodovino planinstva v Sloveniji oziroma odkrivanja Julijskih Alp (uredil je publikacijo Valentin Stani\xc4\x8d, prvi alpinist v Vzhodnih Alpah). Objavil je ve\xc4\x8d knjig in preko 30 \xc4\x8dlankov, najve\xc4\x8d v Planinskem vestniku. Bil je \xc4\x8dastni \xc4\x8dlan PD Ljubljana-Matica; prejel je srebrni in zlati znak PZS._NEWLINE_Vladimir \xc5\xa0ubic mu je zgradil vilo, ki nosi njegov priimek.'